ROMANIA                                                                                                        

JUDETUL IASI                                                                                              

MUNICIPIUL PASCANI                                                                         

CONSILIUL LOCAL                                                                             

HOTĂRÂRE
privind aprobarea 
REGULAMENTULUI INTERN 
al Cantinei de Ajutor Social Paşcani


Consiliul Local al municipiului Paşcani, judeţul Iaşi;



Având în vedere referatul nr.1044/25.01.2008 al compartimentului Resurse umane din cadrul aparatului de specialitate al primarului municipiului Paşcani;



În baza raportului de avizare emis de comisia pentru administraţia publică locală, juridică, apărarea ordinii publice, respectarea drepturilor şi libertăţilor cetăţenilor, integrare europeană, programe europene din cadrul Consiliului Local al municipiului Paşcani;



Având în vedere prevederile Legii nr. 477/2004 privind Codul de conduită a personalului contractual din autorităţile şi instituţiile publice ;
                     În conformitate cu prevederile H.G. nr. 1344/2007 privind normele de organizare şi funcţionare a comisiilor de disciplină ;
                    Având în vedere prevederile Legii nr. 53/2003-Codul Muncii, modificată şi 
completată ;
                    Având în vedere prevederile Legii nr. 208/1997- privind cantinele de ajutor social ;
                    Având în vedere prevederile Legii nr. 416/2001- privind venitul minim garantat, modificată şi completată ;


Având în vedere prevederile art. 36, alin. (3), litera b, din Legea nr. 215/2001 privind administraţia publică locală, republicată ;



În temeiul art. 45 din Legea nr. 215/2001 privind administraţia publică locală, republicată,
HOTĂRĂŞTE :

                     Art. 1  Se aprobă Regulamentul intern al Cantinei de Ajutor Social Paşcani, conform Anexei nr. 1, parte integrantă din prezenta hotărâre .



Art. 2  Prezentul Regulamentul intern va fi adus la cunoştinţă salariaţilor prin grija angajatorului şi îşi produce efectele faţă de salariaţi din momentul luării la cunoştinţă de către aceştia.
Art. 3   Prezenta hotărâre se comunică în copie:

· Instituţiei Prefectului judeţului Iaşi ,

· Primarului municipiului Paşcani ;

· Compartimentului Resurse umane ;

· Personalului din cadrul Cantinei de Ajutor Social Paşcani;

· Mass-media.

    PREŞEDINTE DE ŞEDINŢĂ,                                    CONTRASEMNEAZĂ,  

 CONSILIER, COJOCARU Constantin                                  SECRETAR,      

                                                                                                    ZUZAN Mircea     

Nr.  6

Din  31.01.2008  

                                                                                                                                      ANEXA 1
                                                                                                        la H.C.L. nr. 6/31.01.2008
REGULAMENT INTERN
AL 
CANTINEI DE AJUTOR SOCIAL PAŞCANI
CUPRINS

               CANTINA DE AJUTOR SOCIAL PAŞCANI


REGULAMENT INTERN



Regulamentul intern urmăreşte informarea   personalului contractual asupra drepturilor şi obligaţiilor ce le revin din momentul angajării şi până la încetarea raporturilor de munca si contribuie la realizarea în bune condiţii a atribuţiilor ce revin salariaţilor din cadrul Cantinei de Ajutor Social Paşcani .


          Prezentul regulament s-a întocmit în temeiul Legii nr. 477/2004 privind Codul de conduită a personalului contractual din autorităţile şi instituţiile publice, a Legii nr. 215/2002 privind administratia publica locală,republicată, a Hotărârii Guvernului nr. 1344/2007 privind normele de organizare şi funcţionare a comisiilor de disciplină, a Legii nr. 208/1997privind cantinele de ajutor social şi a Legii nr. 53/2003-Codul Muncii, modificată şi completată .


CAPITOLUL I

DISPOZIŢII GENERALE


Art. 1. Regulamentul intern al Cantinei de Ajutor Social se aplică tuturor salariaţilor, indiferent de durata contractului de muncă, sau celor care lucrează ca detaşati. 

Art. 2.   În cadrul instituţiei este interzisă orice discriminare între salariaţi pe criterii politice, de apartenenţă sindicală,convingeri religioase, etnice,de sex, de orientare sexuală, stare materială, origine socială sau de oricare altă asemenea natură .

CAPITOLUL II

DREPTURILE ŞI OBLIGAŢIILE INSTITUŢIEI 

 A. DREPTURI



Art. 3. Pentru buna desfăşurare a activităţii  conducătorul unităţii are următoarele drepturi:

· să stabilească organizarea şi funcţionarea unităţii;

· să stabilească atribuţiile corespunzătoare pentru fiecare salariat în condiţiile legii;

· să dea dispoziţii cu caracter obligatoriu pentru salariat, sub rezerva legalităţii lor;

· să exercite control asupra modului de îndeplinire a sarcinilor de serviciu;

· să constate savârşirea abaterilor disciplinare şi să aplice sancţiunile corespunzătoare;

· să înfiinţeze registrul general de evidenţă a salariaţilor şi să opereze înregistrările prevăzute de lege;

· să elibereze,la cerere,toate documentele care atestă calitatea de salariat a solicitantului;

· să asigure confidenţialitatea datelor cu caracter personal ale salariaţilor.

B. OBLIGAŢII


Art. 4. Instituţia  Cantina de Ajutor Social şi conducătorul unităţii administrativ-teritoriale îşi asumă următoarele obligaţii:

· să creeze condiţiile necesare în vederea desfăşurării normale a muncii salariaţilor punând la dispoziţia acestora la timp şi în bune condiţii mijloacele necesare privind documentarea, maşinile, aparatura pentru folosirea completa şi eficientă a timpului de lucru; la stabilirea măsurilor privind condiţiile de muncă, sănătate şi securitate a muncii  a salariatilor participă şi Comisia paritară constituită în cadrul instituţiei, a cărei organizare şi funcţionare este reglementată de H.G. nr. 1086/2001;

· stabileşte şi propune spre aprobare Consiliului Local organigrama, numărul de personal, statul de funcţii şi salarizarea  salariaţilor, în limitele mijloacelor financiare de care dispun şi conform legislatiei.

· să asigure condiţiile necesare privind protecţia muncii şi respectarea normelor igienico-sanitare, precum şi instruirea salariaţilor în acest domeniu;

· să asigure posibilitatea participării la cursuri de perfecţionare a pregătirii profesionale a salariatilor pe domenii de activitate;

· să asigure protecţia salariaţilor împotriva ameninţărilor, violenţelor, faptelor de ultraj cărora le-ar putea fi victimă în exercitarea serviciului sau în legătură cu aceasta. Pentru garantarea acestui drept autoritatea sau instituţia publică va solicita sprijinul organelor abilitate, potrivit legii;

CAPITOLUL III
DREPTURILE ŞI OBLIGAŢIILE SALARIAŢILOR

A. DREPTURILE SALARIAŢILOR CANTINEI DE AJUTOR SOCIAL

Art. 5. Salariaţii Cantinei de Ajutor Social  care au încheiat contracte individuale de muncă au drepturile constitutionale şi cele prevazute de legi.


 -dreptul la opinie.


 -dreptul de a constitui sau de a adera la un sindicat;
    
 -dreptul la salarizare pentru munca depusă, care cuprinde salarul de bază, de merit, indemnizaţia de conducere, sporuri la salariul de bază pentru vechime în muncă, pentru munca desfaşurată peste programul normal de lucru în îndeplinirea unor sarcini, activităţi şi responsabilităţi suplimentare funcţiei de bază, dreptul de premiu anual (al 13-lea salariu) 
         -dreptul la compensaţii şi alte drepturi.

         - dreptul la concedii de odihnă anuale, concedii medicale, concedii fără salariu pentru studii stabilite prin legislaţia în vigoare, dreptul la concediu de maternitate şi pentru creşterea copilului, plătite.
           - dreptul la acces la formarea profesională ;

           - dreptul la repaus zilnic şi săptămânal;

           - dreptul la egalitate de sanse şi de tratament;

           - dreptul la demnitate în muncă;

           - dreptul la securitate şi sănătate în muncă;

           - dreptul de a lua parte la determinarea şi ameliorarea condiţiilor de muncă şi a mediului de muncă ;

           - dreptul la protecţie în caz de concediere;
           - dreptul la informare şi consultare ;

           -dreptul de a participa la acţiuni colective ;

           - dreptul la negociere colectivă şi individuală;

 - dreptul la pensie, la asigurări sociale de stat, dreptul la asistenţă medicală gratuită în condiţiile legii.

-  fondul de masă (tichete de masă)
           - dreptul la decontarea cheltuielilor de transport şi cazare precum şi la indemnizaţii pentru cheltuieli de întreţinere în deplasările ce se efectuează în interesul serviciului din dispoziţia şefilor ierarhici .

B. OBLIGAŢIILE SALARIAŢILOR CANTINEI DE AJUTOR SOCIAL

Art. 6. Pentru realizarea atribuţiilor ce le revin, salariaţii Cantinei de Ajutor Social care au încheiat contract individual de muncă, sunt obligaţi :

- să asigure transmiterea sarcinilor de serviciu cu respectarea strictă a ierarhiilor;


- să ducă la îndeplinire în termen şi în mod corect atribuţiile ce îi revin conform fişei postului precum şi alte atribuţii încredinţate respectând dispoziţiile legale;

- să dea dovadă de loialitate şi confidenţialitate, să păstreze secretul profesional, fiindu-le interzis să divulge problemele de serviciu care prin natura lor sau potrivit unei dispoziţii legale exprese trebuie să rămână secrete, precum şi să dea dovadă de discreţie profesională în legatură cu faptele, informaţiile sau documentele de care iau cunoştinţă în exercitarea funcţiei lor ;

- să se suplinească în serviciu în activităţi înrudite;
          - să nu comită acte de natură să compromită prestigiul funcţiei pe care o deţin ;

           - să nu facă politică sau propagandă politică în instituţie;

           - să respecte programul de lucru, să foloseasca eficient timpul şi numai in indeplinirea sarcinilor ce le revin, să nu părăsească locul de muncă fără aprobarea şefului ierarhic;

           - să respecte normele de securitate şi sănătate a muncii precum şi normele de prevenire a incendiilor sau a oricăror alte situaţii care ar pune în pericol clădirile şi instalaţiile;

           - să aibă o comportare corectă, o ţinută corespunzătoare şi să promoveze raporturi de colaborare cu toţi membrii colectivului;


- să respecte disciplina muncii ;
          - obligaţia de fidelitate faţă de angajator,în executarea atribuţiilor de serviciu;
          - să respecte prevederile cuprinse în regulamentul intern, în contractul colectiv de muncă aplicabil, precum şi în contractul individual de muncă;

- să nu exercite activităţi în care interesele lor sunt în concurs direct cu corecta îndeplinire a obligatiilor aferente functiei pe care o deţin.


C. CLAUZE  PENTRU ANGAJAŢII CANTINEI DE AJUTOR SOCIAL

Art. 7. Personalul din cadrul Cantinei de Ajutor Social este obligat să răspundă  la solicitările conducătorului sau înlocuitorului acestuia .

Art. 8. Pe durata efectuării concediului de odihnă personalul angajat al Cantinei de Ajutor Social rămâne la dispoziţia conducătorului sau înlocuitorului acestuia şi va depune date informative cuprinzând: localitatea unde poate fi găsit, numărul de telefon şi orice alte mijloace de contactare în vederea rechemării acestuia din concediul de odihnă, dacă interesele unitatii impun prezenţa acestuia la serviciu.

                      D. ORGANIZAREA TIMPULUI DE LUCRU


Art. 9. Cantina de Ajutor Social are un program de lucru de 8 ore pe zi de la 7,00 la 15,30 zilnic, vineri de la 7,00 la până la orele 13,30  iar sâmbăta şi duminica  libere .


Art. 10. Accesul salariaţilor în sediul unităţii după orele de program se face numai cu acordul conducătorului  instituţiei .

Art. 11. Prezenţa salariaţilor la locul de muncă se va face prin condici de prezenţă aflate la şeful compartimentului respectiv.
CAPITOLUL IV
SANCŢIUNI DISCIPLINARE 


Art. 12. Sancţionarea salariaţilor, atunci când se constată încălcarea obligaţiilor de serviciu sau a normelor de comportare, se face prin comisiile de disciplină din cadrul fiecărei unităţi, comisii a caror organizare şi funcţionare este reglementată de H.G. nr. 1344/2007 privind normele de organizare şi funcţionare a comisiilor de disciplină . 

Art. 13.  Sancţiunile disciplinare aplicate personalului angajat cu contract individual de muncă de către conducătorul unităţii, sunt:


a. avertismentul scris;


b. suspendarea contractului individual de muncă pentru o perioadă ce nu poate depăşi 10 zile lucrătoare;


c. retrogradarea din funcţie, cu acordarea salariului corespunzător funcţiei în care s-a dispus retrogradarea, pentru o durată ce nu poate depăşi 60 de zile;


d. reducerea salariului de bază pe o durata de 1-3 luni cu 5-10% ;


e. reducerea salariului de bază şi/sau, după caz, şi a indemnizaţiei de conducere pe o perioadă de 1-3 luni cu 5-10% ;


f. desfacerea disciplinară a contractului individual de muncă.

CAPITOLUL V
DISPOZIŢII FINALE


Art. 14.  Toţi salariaţii Cantinei de Ajutor Social Paşcani sunt obligaţi să cunoască şi să respecte prevederile prezentului REGULAMENT.
Art. 15. Prevederile prezentului REGULAMENT pot fi modificate şi completate ori de câte ori dispoziţiile legale sau modificările organizatorice impun acest lucru.















































































































































































PAGE  

